FI Euroopan unionin virallinen lehti C 153/1

Schengenin rajasäännöstön 34 artiklan mukaiset tiedot

(2007/C 153/01)

Schengenin rajasäännöstön 34 artiklassa säädetään, että jäsenvaltioiden on toimitettava komissiolle luettelo oleskeluluvista ja rajanylityspaikoista, ulkorajojensa ylittämiseen vaadittavien varojen viitemäärät, jotka kansalliset viranomaiset vahvistavat, luettelo rajavalvonnasta vastaavista kansallisista viranomaisista ja ulkoasiainministeriön myöntämien henkilökorttien mallit.

I 34 artiklan 1 kohdan a alakohta: luettelo oleskeluluvista:

Bulgarian lainsäädännössä henkilöiden oleskelua maan alueella säännellään sen mukaan, onko henkilö EU:n jäsenvaltion kansalainen vai kolmannen maan kansalainen.

EU:n jäsenvaltioiden kansalaisten ja heidän perheenjäsentensä maahantuloa Bulgarian tasavaltaan, maassa oleskelua ja maasta poistumista koskevassa laissa säädetään seuraavista asiakirjoista:

Pitkäaikainen oleskelulupa on asiakirja, jonka kansallinen poliisitoimi myöntää ja jossa todistetaan Euroopan unionin kansalaisen oikeus pitkäaikaiseen oleskeluun Bulgarian tasavallassa.

Pysyvä oleskelulupa on asiakirja, jonka kansallinen poliisitoimi myöntää ja jossa todistetaan Euroopan unionin kansalaisen oikeus pysyvään oleskeluun Bulgarian tasavallassa.

Pitkäaikainen oleskelukortti on asiakirja, jonka toimivaltainen elin myöntää ja jossa todistetaan perheenjäsenen, joka ei ole Euroopan unionin kansalainen, oikeus pitkäaikaiseen oleskeluun Bulgarian tasavallassa.

Pysyvä oleskelukortti on asiakirja, jonka toimivaltainen elin myöntää ja jossa todistetaan Euroopan unionin kansalaisen perheenjäsenen, joka ei ole Euroopan unionin kansalainen, oikeus pysyvään oleskeluun Bulgarian tasavallassa.

Kolmansien maiden kansalaisille / ulkomaalaisille myönnettävät ja Bulgarian tasavallassa voimassa olevat erilaiset henkilötodistukset luetellaan bulgarialaisia henkilötodistuksia koskevan lain 14 §:ssä seuraavasti:

1. ulkomaalaisen pitkäaikainen oleskelukortti Bulgarian tasavallassa

2. ulkomaalaisen pysyvä oleskelukortti Bulgarian tasavallassa

3. pakolaiskortti

4. tilapäinen pakolaistodistus ja tilapäinen nopeutetun käsittelyn pakolaistodistus

5. pakolaisen matkustusasiakirja

6. kansalaisuudettoman matkustusasiakirja

7. tilapäinen maastapoistumistodistus Bulgarian tasavallasta

8. tilapäinen ulkomaalaiskortti

9. ulkomaalaiselle myönnetty Bulgarian tasavaltaan paluuseen oikeuttava todistus

10. humanitaarisista syistä myönnetty ulkomaalaiskortti

11. todistus ulkomaalaisen tilapäisestä suojelusta

12. matkustusasiakirja ulkomaalaiselle, jolla on humanitaarisista syistä myönnetty asema

13. diplomaatti- tai konsuliedustustoon tai kansainväliseen järjestöön, jolla on kotipaikka Bulgarian tasavallan alueella, akkreditoidun ulkomaalaisen työntekijän henkilötodistus.

Edellä luetellut asiakirjat ovat Bulgarian lainsäädännössä tarkoitettuja henkilötodistuksia, ja ne valmistetaan ICAO DOC 9303 -asiakirjan suositusten mukaisesti.

II 34 artiklan 1 kohdan b alakohta: luettelo rajanylityspaikoista:

1) Bulgarian ja Serbian raja: Bregovo, Vrăshka tšuka, Kalotina, Strezimirovtsi, Oltomantsi

2) Bulgarian ja Makedonian raja: Gjueševo, Stanke Lisitškovo, Zlatarevo

3) Bulgarian ja Turkin raja: Malko Tărnovo, Lesovo, Kapitan Andreevo

4) Bulgarian ja Kreikan raja: Kulata, Ilinden, Kapitan Petko voivoda

5) Bulgarian ja Romanian raja: Vidin: lautta, Orjahovo: lautta, Ruse: Tonavan silta, Silistra, Kardam, Durankulak

6) Jokiasemat: Vidin, Lom, Somovit–Nikopol, Svištšov, Ruse, Tutrakan, Silistra

7) Merisatamat: Baltšik, Varna, Burgas, Tsarevo

8) Lentokentät: Sofian lentoasema, Plovdivin lentoasema, Gorna Orjahovitsan lentoasema, Varnan lentoasema ja Burgasin lentoasema.

III 34 artiklan 1 kohdan c alakohta: ulkorajojensa ylittämiseen vaadittavien varojen viitemäärät, jotka kansalliset viranomaiset vahvistavat

Ministerineuvoston 11 päivänä toukokuuta 2002 antamalla päätöksellä nro 97 annetun, viisumien myöntämisen edellytyksiä ja sääntöjä koskevan asetuksen 19 §:n 5 momentin mukaan ulkomaalaisen, joka hakee maahantuloviisumia Bulgariaan, on esitettävä todisteet toimeentuloon riittävistä varoista, joita on oltava vähintään 50 euroa päivää kohti, kuitenkin yhteensä vähintään 500 euroa. Ulkomaalaisella on siis oltava edellä mainitun suuruiset varat Bulgarian tasavallan alueelle tullessaan, lukuun ottamatta henkilöitä, joilla on etukäteen maksettu matkatoimiston voucher maassa annettavista turistipalveluista.

IV 34 artiklan 1 kohdan d alakohta: luettelo rajavalvonnasta vastaavista kansallisista viranomaisista

Bulgarian tasavallan rajavalvonnasta vastaava viranomainen on Bulgarian kansallisen poliisitoimen alainen rajapoliisin pääosasto.

V 34 artiklan 1 kohdan e alakohta: ulkoasiainministeriön myöntämien henkilökorttien mallit

Henkilötodistukset, jotka myönnetään Bulgarian tasavallan alueella suurlähetystöissä ja konsulaateissa työskentelevälle henkilöstölle, ovat seuraavat:

1. Diplomaatin henkilötodistukset myönnetään ainoastaan ulkomaalaisten edustustojen diplomaattikunnan jäsenille ja heidän 14–21-vuotiaille perheenjäsenilleen; Etupuoli Kääntöpuoli

2. Konsulin henkilötodistukset myönnetään konsuliedustustojen diplomaattikunnan jäsenille ja heidän 14–21-vuotiaille perheenjäsenilleen; Etupuoli Kääntöpuoli

3. Hallinto- ja teknisen henkilökunnan jäsenten henkilötodistukset myönnetään suurlähetystöjen ja konsulaattien hallinto- ja teknisen henkilökunnan jäsenille ja heidän 14–21-vuotiaille perheenjäsenilleen; Etupuoli Kääntöpuoli

4. Palveluskunnan jäsenten henkilötodistukset myönnetään asiaankuuluvalle henkilöryhmälle ja heidän 14–21-vuotiaille perheenjäsenilleen. Etupuoli Kääntöpuoli

Perheenjäseniksi katsotaan seuraavat virkamiehen kanssa samassa taloudessa asuvat henkilöt:

— aviopuoliso

— naimattomat enintään 21-vuotiaat lapset, jotka asuvat vakinaisesti vanhempiensa kanssa

— naimattomat 21–26-vuotiaat lapset, jotka asuvat vakinaisesti vanhempiensa kanssa ja opiskelevat yliopistossa Bulgariassa; heille myönnetään vuosittain henkilötodistus heidän esittäessään yliopiston antaman asiakirjan, jossa todistetaan heidän ilmoittautuneen opiskelijoiksi uudeksi lukuvuodeksi

— vammaiset naimattomat yli 21-vuotiaat lapset, jotka asuvat vakinaisesti vanhempiensa kanssa ja tarvitsevat vanhempiensa antamaa hoitoa, mikä todistetaan lääkärintodistuksella

Henkilötodistuksiin sisältyvät tiedot:

— todistuksen nimi ja numero

— valokuva

— haltijan nimet

— sukupuoli

— kansalaisuus

— syntymäaika

— diplomaatti- tai konsuliedustusto

— haltijan asema (ainoastaan diplomaatin henkilötodistusten osalta)

— virallinen tehtävä (muiden kolmen todistustyypin osalta)

— haltijan allekirjoitus

— myöntävä viranomainen

— myöntämispäivä

— voimassaolon päättymispäivä